Nedsættelse af færgetakster for godstransport 
Sagsfremstilling 
9.      Nedsættelse af færgetakster for godstransport  
                                                                                                                        Åbent 
Sagsnr.: 326-2015-25357       J.nr.: 13.25.00            Alma Dahl.: 326-2015-186854 
  
[adresse] 
Nye regler for nedsættelse af færgetakster for godstransport til og fra øer træder i kraft den 1. juni 2015. Det 
indebærer, at kommuner med mindre øer tildeles et tilskud til nedsættelse af færgetaksterne for godstransport.  
For Kalundborg Kommune forventes tilskuddet i 2015 og 2016 at udgøre i størrelsesordenen henholdsvis 0.931 mio.
kr. og 1.629 mio. kr. Tilskuddene er målrettet en nedsættelse af færgetaksterne for godstransport, og i det omfang, 
der er overskydende midler fra tilskuddet, kan de enten anvendes i det efterfølgende kalenderår til en nedsættelse af 
årets takster eller til andre initiativer på færgeområdet.  
Tilskuddet til nedsættelse af færgetaksterne er et betinget tilskud, der er betinget af, at kommunens andel af det 
forhøjede generelle tilskud anvendes til finansiering af initiativer på færgeområdet. 
  
Det følger af de nye regler, at taksterne for godstransport kan reduceres op til 80 % af de nuværende takster. Med 
udgangspunkt i de nye regler, har administrationen beregnet nye færgetakster for godstransport. Udgangspunktet for 
beregningerne er en reduktion med 70 % og hertil er færgetaksterne endvidere justeret og konsekvensrettet som 
følge af de nye regler. Som konsekvens af takstnedsættelserne er rabatordning for lastbiler med mere end 55 ture 
om året fjernet. Dette forenkler administrationen og sikrer ensartede konkurrencevilkår. Den anslåede reduktion 
vurderes i alt at udgøre 0.750 mio. kr. i 2015.  
  
For at en nedsættelse af færgetaksterne kan realiseres pr. 1. juni 2015, er der truffet formandsbeslutning i 
henholdsvis ø-udvalg, teknik- og miljøudvalg og kommunalbestyrelse om en godkendelse af de nye færgetakster.  
  
De nye færgetakster for godstransport er vedlagt som bilag.  
  
BEHANDLING 
Teknik- og Miljøudvalget, Ø-udvalget, Økonomiudvalget og Kommunalbestyrelsen. 
  
INDSTILLING 
Direktøren for Teknik og Udvikling indstiller, at orienteringen om de nye færgetakster for godstransport tages til 
efterretning. 
  
ØKONOMISKE KONSEKVENSER 
Øget tilskud til nedsættelse af takster for godstransport forventes at være udgiftsneutralt for kommunen.  
Alvin Thorsen og Miljøudvalgets møde den 1. juni 2015: 
Udvalget vedtog at tage orienteringen til efterretning, idet det anbefales at taksterne for henholdsvis "affaldsvogn" og 
"mælkebil" udfases, således at taksterne følger de almindelige takster for lastbiler og vogntog. 
Ø-udvalgets møde den 2. juni 2015: 
Der er truffet formandsbeslutning om, at der gives 70 % rabat på gods i 2015. Takster godkendes med følgende 
rettelser: 
1) ARLA og affaldsvogn betaler samme takst som andre lastbiler m/u anhænger. 
2) Gulpladebiler får 70 % rabat ved køb af returbillet, og kan ikke kombineres med klippekort. Klippekort giver stadig
den rabat, som kortet angiver. 
  
Bus- og institutionskørsel er ikke gods og dermed ikke omfattet af ordningen. 
Takster for Nekseløfærgen godkendes. 
  
Administrativ tilføjelse 10. juni 2015: 
På baggrund af anbefalingen fra Teknik- og Miljøudvalget og Ø-udvalget har Det Tekniske Område udarbejdet et 
revideret takstblad (bilag 2a), hvor taksterne for "affaldsvogn" og "mælkebil" er udfaset. Endvidere er taksten for 
ambulance udfaset, idet ambulancekørsel ikke er godstransport og dermed ikke er omfattet af ordningen. 
  
Der har været tvivl om, hvorvidt alle gulpladebiler var omfattet af takstnedsættelsen, hvilket ikke er tilfældet. 
Gulpladebiler, der er indregistreret til privat brug og biler på papegøjeplader, skal afregnes efter taksterne for 
personbiler. 
  
Klippekortordningen for personbiler omfatter ikke varevogne, der alene anvendes erhvervsmæssigt. 
Formandsbeslutningen, som nævnt ovenfor, omfatter ikke klippekort til varevogne. Såfremt det ønskes at indføre et 
klippekort, bør dette ske i forbindelse med den ordinære takstfastsættelse ved budgetlægningen. 
Økonomiudvalgets møde den 17. juni 2015: 
Udvalget tager orienteringen til efterretning og anbefaler, at Teknik og Miljøudvalgets indstilling tiltrædes. 
  
Bilag 
  
  
  
  
  
Kommunalbestyrelsens møde den 24. juni 2015: 
Kommunalbestyrelsen vedtog at godkende Økonomiudvalgets indstilling. 
Bilag 1 - Reducerede takster for godstransport Nekseløfærgen 
326-2015-165869 
Bilag 2a - Reducerede takster for godstransport Sejerøfærgen 
326-2015-185980 
